
DĖL LIETUVOS RESPUBLIKOS VYRIAUSYBĖS 2000 M. KOVO 7 D. NUTARIMO NR. 266 „DĖL MOTERŲ IR VYRŲ LYGIŲ GALIMYBIŲ KOMISIJOS SUDARYMO IR JOS NUOSTATŲ PATVIRTINIMO“ PAKEITIMO

Nr. 
Vilnius

Lietuvos Respublikos Vyriausybė nutaria:
. Pakeisti Lietuvos Respublikos Vyriausybės 2000 m. kovo 7 d. nutarimą Nr. 266 „Dėl Moterų ir vyrų lygių galimybių komisijos sudarymo ir jos nuostatų patvirtinimo“ ir jį išdėstyti nauja redakcija:
„LIETUVOS RESPUBLIKOS VYRIAUSYBĖ

NUTARIMAS
DĖL MOTERŲ IR VYRŲ LYGIŲ GALIMYBIŲ KOMISIJOS SUDARYMO 

Vadovaudamasi Lietuvos Respublikos Vyriausybės įstatymo 22 straipsnio 15 punktu ir 27 straipsniu, Lietuvos Respublikos Vyriausybė nutaria:
. Sudaryti Moterų ir vyrų lygių galimybių komisiją (toliau – Komisija) iš šių valstybės institucijų, Lietuvos savivaldybių asociacijos, skėtinių nacionalinių nevyriausybinių organizacijų, dirbančių moterų ir vyrų lygių galimybių srityje (toliau – skėtinės nevyriausybinės organizacijos), atstovų bei mokslo ir studijų institucijų atstovų ir jų pakaitinių narių: 
Lietuvos Respublikos socialinės apsaugos ir darbo viceministras (Komisijos pirmininkas);
Lietuvos Respublikos socialinės apsaugos ir darbo ministerijos atstovas (Komisijos pirmininko pavaduotojas);
Lietuvos Respublikos ekonomikos ir inovacijų ministerijos atstovas;
Lietuvos Respublikos finansų ministerijos atstovas;
Lietuvos Respublikos sveikatos apsaugos ministerijos atstovas;
Lietuvos Respublikos švietimo, mokslo ir sporto ministerijos atstovas;
Lietuvos Respublikos vidaus reikalų ministerijos atstovas;
Lietuvos Respublikos Vyriausybės kanceliarijos atstovas;
Lietuvos savivaldybių asociacijos atstovas; 
mokslo ir studijų institucijų atstovai (ne daugiau kaip 3);
skėtinių nacionalinių nevyriausybinių organizacijų atstovai (ne daugiau kaip 3).
. Rekomenduoti skėtinėms nevyriausybinėms organizacijoms, mokslo ir studijų institucijoms klausimą dėl Komisijos nario (-ių) ir jo (jų) pakaitinio (‑ių) nario (-ių) delegavimo į Komisiją spręsti vadovaujantis jų veiklą reglamentuojančiais teisės aktais.
. Pavesti socialinės apsaugos ir darbo ministrui patvirtinti personalinę Komisijos sudėtį.
. Pasiūlyti Lietuvos savivaldybių asociacijai, mokslo ir studijų institucijoms, skėtinėms nacionalinėms nevyriausybinėms organizacijoms ne vėliau kaip per vieną mėnesį nuo šio nutarimo įsigaliojimo dienos nurodyti Socialinės apsaugos ir darbo ministerijai (toliau – Ministerija) deleguojamus Komisijos narius ir jų pakaitinius narius.
. Nustatyti šias Komisijos užduotis:
. vykdyti Vyriausybės ir jai atskaitingų valstybės institucijų ir įstaigų (ministerijų, Vyriausybės įstaigų, kitų Vyriausybei atskaitingų institucijų ir įstaigų, taip pat ministerijoms, Vyriausybės įstaigoms, kitoms Vyriausybei atskaitingoms institucijoms ir įstaigoms pavaldžių institucijų ir įstaigų), savivaldybių strateginio planavimo dokumentų ir kitų teisės aktų peržiūrą, siekiant įvertinti moterų ir vyrų lygių galimybių principo integravimą į visas viešosios politikos sritis;
. teikti Vyriausybei ir jai atskaitingoms valstybės institucijoms ir įstaigoms (ministerijoms, Vyriausybės įstaigoms, kitoms Vyriausybei atskaitingoms institucijoms ir įstaigoms, taip pat ministerijoms, Vyriausybės įstaigoms, kitoms Vyriausybei atskaitingoms institucijoms ir įstaigoms pavaldžioms institucijoms ir įstaigoms), savivaldybėms pasiūlymus su moterų ir vyrų lygių galimybių politikos įgyvendinimu bei moterų ir vyrų lygių galimybių principo integravimu į visas viešosios politikos sritis susijusiais klausimais, o Ministerijai – pasiūlymus dėl moterų ir vyrų lygių galimybių politikos formavimo ir vykdyti šių pasiūlymų įgyvendinimo stebėseną;
. vykdyti informacijos apie moterų ir vyrų lygybę sklaidą.
. Pavesti Komisijai, vykdant jai nustatytas užduotis, atlikti šias funkcijas:
. vykdyti programų, susijusių su moterų ir vyrų lygių galimybių politika, įgyvendinimo stebėseną;
. analizuoti, kaip įgyvendinamas moterų ir vyrų lygių galimybių principas viešosios politikos srityse;
. teikti informaciją, reikalingą rengiant Lietuvos ataskaitas tarptautinėms organizacijoms moterų ir vyrų lygių galimybių klausimais;
. nagrinėti Europos Sąjungos ir tarptautinius teisės aktus bei dokumentus, susijusius su moterų ir vyrų lygių galimybių klausimais;
. svarstyti valstybės institucijų teikiamas kandidatūras, susijusias su moterų ir vyrų lygių galimybių sritimi, į tarptautinių organizacijų institucijas ir priimti sprendimą joms pritarti arba nepritarti, išskyrus tas kandidatūras, kurių atranka numatyta Lietuvos Respublikos įstatymuose, Vyriausybės nutarimuose; 
. bendradarbiauti, keistis informacija ir patirtimi su Lygių galimybių kontrolieriaus tarnyba, kitomis valstybės ir savivaldybių institucijomis, įstaigomis, nevyriausybinėmis bei tarptautinėmis organizacijomis, užsienio šalių valstybės institucijomis siekiant užtikrinti tinkamą moterų ir vyrų lygių galimybių politikos įgyvendinimą.
. Nustatyti, kad:
. ministerijų atstovais skiriami ministro politinio (asmeninio) pasitikėjimo valstybės tarnautojo pareigas einantys asmenys. Pakaitiniais nariais gali būti skiriami ir kiti ministerijų valstybės tarnautojai;
. socialinės apsaugos ir darbo ministras šalina Komisijos narį ar jo pakaitinį narį iš Komisijos sudėties, jeigu Komisijos narys ar jo pakaitinis narys be pateisinamos priežasties (pateisinamomis gali būti laikomos tokios priežastys kaip su tiesioginiu darbu susijusios situacijos, liga, artimųjų priežiūra ir kt.) tris kartus per metus nedalyvavo Komisijos posėdžiuose, ir apie tai informuoja jį delegavusią instituciją. Institucija nedelsdama (ne vėliau kaip per vieną mėnesį nuo socialinės apsaugos ir darbo ministro sprendimo pašalinti Komisijos narį arba pakaitinį narį iš Komisijos sudėties priėmimo) turi deleguoti kitą Komisijos narį arba jo pakaitinį narį;
. Komisijos narį ar jo pakaitinį narį iš Komisijos atšaukusi valstybės institucija, Lietuvos savivaldybių asociacija, skėtinės nacionalinės nevyriausybinės organizacijos, nedelsdamos (ne vėliau kaip per vieną mėnesį nuo informacijos apie atstovo atšaukimą pateikimo Ministerijai dienos) raštu informuoja Ministeriją apie naujo Komisijos nario arba pakaitinio nario delegavimą;  
. Komisijos posėdžiai vyksta ne rečiau kaip tris kartus per metus; 
. Komisija į pirmąjį einamųjų metų posėdį susirenka iki sausio 31 d. ir pagal jai pavestas užduotis ir funkcijas suformuoja ir tvirtina metinius Komisijos tikslus ir užduotis;
. pagal poreikį Komisija gali sudaryti įvairias nuolatines ir (ar) laikinas ekspertų grupes Komisijos kompetencijai pavestoms užduotims vykdyti;
. Komisija apie savo veiklą, Komisijos sudėtį ir posėdžius (svarstytus klausimus ir priimtus sprendimus), pateikdama Komisijos posėdžio protokolo išrašą, informuoja visuomenę Ministerijos interneto svetainėje http://socmin.lrv.lt. Informacija apie organizuojamus Komisijos posėdžius, jų laiką, darbotvarkes Ministerijos interneto svetainėje skelbiama ne vėliau kaip likus vienai darbo dienai iki posėdžio;
. Komisiją techniškai aptarnauja Ministerija.“
. Ekonomikos ir inovacijų ministerijai, Finansų ministerijai, Sveikatos apsaugos ministerijai, Švietimo, mokslo ir sporto ministerijai, Vidaus reikalų ministerijai, Vyriausybės kanceliarijai ne vėliau kaip per vieną mėnesį nuo šio nutarimo įsigaliojimo dienos deleguoti  Komisijos narius ir jų pakaitinius narius ir apie tai informuoti Ministeriją.
. Pavesti naujos sudėties Komisijai į pirmąjį posėdį 2020 m. susirinkti per vieną mėnesį nuo personalinės Komisijos sudėties patvirtinimo.

